greek_downloads/Οικονομική Έκθεση ΕΛΛΑΚΤΩΡ Α.Ε. (2023,Εξαμηνιαία,Μητρική-Ενοποιημένη)/images/page_33.png
ΕΛΛΑΚΤΩΡ ΑΕ 
Εξαμηνιαία Οικονομική Έκθεση 
για την περίοδο από 1 Ιανουαρίου έως 30 Ιουνίου 2023
Ποσά σε χιλ. €, εκτός αν αναφέρεται διαφορετικά 
 
 
(33) / (123)  
Στις 28/6/2023 η Διοίκηση της εταιρείας ΑΚΤΩΡ, καθώς και η Διεύθυνση Υγείας και Ασφάλειας του 
Ομίλου, συμμετείχαν ως ομιλητές στο συνέδριο ‘Occupational Safety in Construction Conference’ με 
τίτλο «Rebuilding Safety», με σκοπό να αναδειχθούν νέες πρακτικές, καινοτόμα εργαλεία και 
διαδικασίες, που θα συμβάλουν στη δημιουργία ασφαλών συνθηκών εργασίας στα κατασκευαστικά 
έργα, τα οποία θα έχουν ως στόχο την επίτευξη μηδενικών ατυχημάτων στα έργα. 
Σεβασμός των Δικαιωμάτων του Ανθρώπου 
Για τον Όμιλο ΕΛΛΑΚΤΩΡ ο σεβασμός στα ανθρώπινα δικαιώματα αποτελεί αδιαπραγμάτευτη αξία, 
τόσο για τους εργαζομένους όσο και για τους επιχειρηματικούς του συνεργάτες.  
Ο Όμιλος έχει διεθνή παρουσία και απασχολεί στα έργα και στις δραστηριότητές του έναν πολύ μεγάλο 
αριθμό ατόμων, είτε άμεσα, με την πρόσληψή τους, είτε έμμεσα μέσω των επιχειρηματικών 
συνεργατών του. Αν και το θεσμικό πλαίσιο και το εργασιακό περιβάλλον ενδέχεται να 
διαφοροποιείται σημαντικά από τη μία χώρα στην άλλη, ο Όμιλος ΕΛΛΑΚΤΩΡ αναγνωρίζει ότι καθήκον 
του είναι να διαφυλάσσει παντού τα δικαιώματα των ανθρώπων και των τοπικών κοινωνιών, που 
ενδέχεται να επηρεαστούν από τα έργα και τις δραστηριότητές του. Για να μπορεί να διασφαλιστεί 
αυτό, η πρόθεση του Ομίλου είναι να εφαρμοστεί ένα σύνολο αρχών και κατευθυντήριων γραμμών 
αναφορικά με τα ανθρώπινα δικαιώματα σε όλες του τις εταιρείες και σε όλες τις χώρες όπου έχει 
δραστηριότητα.  
Η Ομιλική Πολιτική Ανθρωπίνων Δικαιωμάτων θέτει το πλαίσιο αυτό, καθώς και τις αρχές για το 
σεβασμό των ανθρωπίνων δικαιωμάτων στην εργασία, με στόχο τη διασφάλιση των ανθρωπίνων 
δικαιωμάτων των εργαζομένων του και των επιχειρηματικών συνεργατών του, καθώς και των 
τοπικών κοινωνιών, όπου δραστηριοποιείται. Η Πολιτική βασίζεται στις αρχές της Οικουμενικής 
Διακήρυξης των Ηνωμένων Εθνών για τα Ανθρώπινα Δικαιώματα, τις Κατευθυντήριες Αρχές των 
Ηνωμένων Εθνών για τις Επιχειρήσεις και τα Ανθρώπινα Δικαιώματα, το Παγκόσμιο Σύμφωνο των 
Ηνωμένων Εθνών, τις κατευθυντήριες γραμμές του ΟΟΣΑ για τις πολυεθνικές επιχειρήσεις, καθώς και 
τη Διακήρυξη για τις Θεμελιώδεις Αρχές και τα Δικαιώματα στην Εργασία της Διεθνούς Οργάνωσης 
Εργασίας (ILO 87 και ILO 98).  
Ο Όμιλος ΕΛΛΑΚΤΩΡ έχοντας προσυπογράψει το Οικουμενικό Σύμφωνο του Ο.Η.Ε (UN Global 
Compact), δεσμεύεται, μεταξύ άλλων, να προφυλάσσει τα ανθρώπινα δικαιώματα και να προάγει τη 
διαφορετικότητα μέσα από την εργασία. 
Επιπρόσθετα, η  Πολιτική για την πρόληψη και καταπολέμηση της παρενόχλησης στην εργασία, είναι 
μία ακόμη έμπρακτη δέσμευση του Ομίλου ΕΛΛΑΚΤΩΡ για τη μηδενική ανοχή σε κάθε είδους βία ή 
παρενόχληση στο χώρο εργασίας. Σκοπός της πολιτικής είναι η δημιουργία και εδραίωση ενός 
περιβάλλοντος εργασίας το οποίο σέβεται, προωθεί και διασφαλίζει την ανθρώπινη αξιοπρέπεια και 
το δικαίωμα κάθε προσώπου σε έναν χώρο εργασίας χωρίς βία και παρενόχληση. 
Ως αποτέλεσμα των παραπάνω διαδικασιών, για το πρώτο εξάμηνο του 2023, ο Όμιλος δεν είχε 
κάποιο επιβεβαιωμένο περιστατικό καταπάτησης ή/και παραβίασης Ανθρωπίνων Δικαιωμάτων και 
κανένα περιστατικό διάκρισης λόγω φυλής, φύλου, θρησκείας, ηλικίας, πολιτικών πεποιθήσεων, κτλ., 
το οποίο να έχει αναφερθεί στη Διεύθυνση Ανθρώπινου Δυναμικού ή στη Διεύθυνση Κανονιστικής 
Συμμόρφωσης του Ομίλου. 
Διαφορετικότητα, Ισοτιμία & Συμπερίληψη 
Οι ίσες ευκαιρίες, ως μία από τις βασικές αξίες του Ομίλου, τοποθετείται στο επίκεντρο της εταιρικής 
κουλτούρας, αντικατοπτρίζοντας την πεποίθησή του ότι ένας βιώσιμος κόσμος μπορεί να επιτευχθεί 
μόνο εάν δημιουργηθούν οι κατάλληλες συνθήκες έτσι ώστε να ενθαρρύνεται και να εκτιμάται η
<div>
<p>ΕΛΛΑΚΤΩΡ ΑΕ</p>
<p>Εξαμηνιαία Οικονομική Έκθεση</p>
<p>για την περίοδο από 1 Ιανουαρίου έως 30 Ιουνίου 2023</p>
<p>Ποσά σε χιλ. €, εκτός αν αναφέρεται διαφορετικά</p>
<p>(33) / (123)</p>
<p>Στις 28/6/2023 η Διοίκηση της εταιρείας ΑΚΤΩΡ, καθώς και η Διεύθυνση Υγείας και Ασφάλειας του</p>
<p>Ομίλου, συμμετείχαν ως ομιλητές στο συνέδριο ‘Occupational Safety in Construction Conference’ με</p>
<p>τίτλο «Rebuilding Safety», με σκοπό να αναδειχθούν νέες πρακτικές, καινοτόμα εργαλεία και</p>
<p>διαδικασίες, που θα συμβάλουν στη δημιουργία ασφαλών συνθηκών εργασίας στα κατασκευαστικά</p>
<p>έργα, τα οποία θα έχουν ως στόχο την επίτευξη μηδενικών ατυχημάτων στα έργα.</p>
<p>Σεβασμός των Δικαιωμάτων του Ανθρώπου</p>
<p>Για τον Όμιλο ΕΛΛΑΚΤΩΡ ο σεβασμός στα ανθρώπινα δικαιώματα αποτελεί αδιαπραγμάτευτη αξία,</p>
<p>τόσο για τους εργαζομένους όσο και για τους επιχειρηματικούς του συνεργάτες.</p>
<p>Ο Όμιλος έχει διεθνή παρουσία και απασχολεί στα έργα και στις δραστηριότητές του έναν πολύ μεγάλο</p>
<p>αριθμό ατόμων, είτε άμεσα, με την πρόσληψή τους, είτε έμμεσα μέσω των επιχειρηματικών</p>
<p>συνεργατών του. Αν και το θεσμικό πλαίσιο και το εργασιακό περιβάλλον ενδέχεται να</p>
<p>διαφοροποιείται σημαντικά από τη μία χώρα στην άλλη, ο Όμιλος ΕΛΛΑΚΤΩΡ αναγνωρίζει ότι καθήκον</p>
<p>του είναι να διαφυλάσσει παντού τα δικαιώματα των ανθρώπων και των τοπικών κοινωνιών, που</p>
<p>ενδέχεται να επηρεαστούν από τα έργα και τις δραστηριότητές του. Για να μπορεί να διασφαλιστεί</p>
<p>αυτό, η πρόθεση του Ομίλου είναι να εφαρμοστεί ένα σύνολο αρχών και κατευθυντήριων γραμμών</p>
<p>αναφορικά με τα ανθρώπινα δικαιώματα σε όλες του τις εταιρείες και σε όλες τις χώρες όπου έχει</p>
<p>δραστηριότητα.</p>
<p>Η Ομιλική Πολιτική Ανθρωπίνων Δικαιωμάτων θέτει το πλαίσιο αυτό, καθώς και τις αρχές για το</p>
<p>σεβασμό των ανθρωπίνων δικαιωμάτων στην εργασία, με στόχο τη διασφάλιση των ανθρωπίνων</p>
<p>δικαιωμάτων των εργαζομένων του και των επιχειρηματικών συνεργατών του, καθώς και των</p>
<p>τοπικών κοινωνιών, όπου δραστηριοποιείται. Η Πολιτική βασίζεται στις αρχές της Οικουμενικής</p>
<p>Διακήρυξης των Ηνωμένων Εθνών για τα Ανθρώπινα Δικαιώματα, τις Κατευθυντήριες Αρχές των</p>
<p>Ηνωμένων Εθνών για τις Επιχειρήσεις και τα Ανθρώπινα Δικαιώματα, το Παγκόσμιο Σύμφωνο των</p>
<p>Ηνωμένων Εθνών, τις κατευθυντήριες γραμμές του ΟΟΣΑ για τις πολυεθνικές επιχειρήσεις, καθώς και</p>
<p>τη Διακήρυξη για τις Θεμελιώδεις Αρχές και τα Δικαιώματα στην Εργασία της Διεθνούς Οργάνωσης</p>
<p>Εργασίας (ILO 87 και ILO 98).</p>
<p>Ο Όμιλος ΕΛΛΑΚΤΩΡ έχοντας προσυπογράψει το Οικουμενικό Σύμφωνο του Ο.Η.Ε (UN Global</p>
<p>Compact), δεσμεύεται, μεταξύ άλλων, να προφυλάσσει τα ανθρώπινα δικαιώματα και να προάγει τη</p>
<p>διαφορετικότητα μέσα από την εργασία.</p>
<p>Επιπρόσθετα, η  Πολιτική για την πρόληψη και καταπολέμηση της παρενόχλησης στην εργασία, είναι</p>
<p>μία ακόμη έμπρακτη δέσμευση του Ομίλου ΕΛΛΑΚΤΩΡ για τη μηδενική ανοχή σε κάθε είδους βία ή</p>
<p>παρενόχληση στο χώρο εργασίας. Σκοπός της πολιτικής είναι η δημιουργία και εδραίωση ενός</p>
<p>περιβάλλοντος εργασίας το οποίο σέβεται, προωθεί και διασφαλίζει την ανθρώπινη αξιοπρέπεια και</p>
<p>το δικαίωμα κάθε προσώπου σε έναν χώρο εργασίας χωρίς βία και παρενόχληση.</p>
<p>Ως αποτέλεσμα των παραπάνω διαδικασιών, για το πρώτο εξάμηνο του 2023, ο Όμιλος δεν είχε</p>
<p>κάποιο επιβεβαιωμένο περιστατικό καταπάτησης ή/και παραβίασης Ανθρωπίνων Δικαιωμάτων και</p>
<p>κανένα περιστατικό διάκρισης λόγω φυλής, φύλου, θρησκείας, ηλικίας, πολιτικών πεποιθήσεων, κτλ.,</p>
<p>το οποίο να έχει αναφερθεί στη Διεύθυνση Ανθρώπινου Δυναμικού ή στη Διεύθυνση Κανονιστικής</p>
<p>Συμμόρφωσης του Ομίλου.</p>
<p>Διαφορετικότητα, Ισοτιμία & Συμπερίληψη</p>
<p>Οι ίσες ευκαιρίες, ως μία από τις βασικές αξίες του Ομίλου, τοποθετείται στο επίκεντρο της εταιρικής</p>
<p>κουλτούρας, αντικατοπτρίζοντας την πεποίθησή του ότι ένας βιώσιμος κόσμος μπορεί να επιτευχθεί</p>
<p>μόνο εάν δημιουργηθούν οι κατάλληλες συνθήκες έτσι ώστε να ενθαρρύνεται και να εκτιμάται η</p>
</div>